armvectores/hy_wikipedia_2023 huggingface dataset:
Ռոզլիվ

Ռոզլիվ (ռուս.՝ Розлив), խուտոր Ռուսաստանի Դաշնության Ստավրոպոլի երկրամասի Ալեքսանդրովսկոեի շրջանի կազմում։
Ընդգրկված է «Կալինովսկոեի գյուղխորհուրդ» գյուղական համայնքի կազմում։
Բնակչությունը 2010 թվականին գրանցված տվյալներով կազմում էր 246 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոզլիվ խուտորը տեղագրական քարտեզների վրա (ռուս.)
Ռոզլիվ խուտորը «wikimapia.org» նախագծում (ռուս.)
Ռոզլիվ խուտորը «Фото Планета» նախագծում (ռուս.)
Գավառի գավառակ

Գավառ, գավառակ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Մեծ Զաբ գետի վտակ Գավառ-սուի (Նեհի-չայ) հովտում։ Վարչական կենտրոնը Գավառ գյուղաքաղաքն է։


== Աշխարհագրություն ==
Գավառակը տարածվում էր Վանա լճից հարավ-արևելք և սահմանակից էր հյուսիսից՝ Աղբակի գավառակին, արևելքից՝ Ուրմիային, արևմուտքից՝ Ջուլամերկի գավառակին։
Գավառն իր տարածքով մոտավորապես համապաստխանում է Որսիրանք և Փոքր Աղբակ գավառներին։
Տարածքի մի մասը դաշտային է, իսկ մյուսը՝ լեռնային։ Գավառակը հարուստ է ջրով։


== Բնակչություն ==
XIX դարի վերջին ուներ 26200 բնակիչ, որից 2000-ը՝ հայեր։ Բնակչության մեծամասնությունը ասորիներ և քրդեր էին։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։ Հայերը մեծ մասամբ արհեստավորներ ու առևտրականներ էին։


== Վարչական բաժանում ==
XIX դարի վերջին բաղկացած էր 5 գյուղախմբից, որոնք բոլորը միասին ունեին 260 գյուղ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալագոինիա (Պարաիբա)

Ալագոինիա (պորտ.՝ Alagoinha), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Գուարաբիրա գավառի կազմի մեջ։ Բնակչությունը կազմում է 13 013 մարդ՝ 2007 թվականի տվյալներով։ Գրավում է 85,060 կմ2 տարածք։ Բնակչության խտությունը՝ 152,4 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.151.796,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.154,89 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,573 (տվյալները՝ ՄԱԿ-ի զարգացման ծրագրի)։
Պրուսիայի գիտությունների ակադեմիա

Պրուսիայի գիտությունների ակադեմիա (գերմ.՝ Preußische Akademie der Wissenschaften), ակադեմիա, որը հիմնվել է Բեռլինում 1700 թվականի հուլիսի 11-ին։ Ակադեմիա ստեղծելու հրամանը ստորագրել է պրուս կուրֆյուրստ (կայսեր ընտրող իշխան) Ֆրիդրիխ I-ը։ Ակադեմիայի ստեղծման գործընթացն անցել է Լայբնիցի ակտիվ մասնակցությամբ, ով և դարձավ ակադեմիայի առաջին նախագահը։ Ստեղծվելու պահին Լայբնիցի առաջարկով ակադեմիան ստացավ «Բրանդենբուրգի կուրֆյուրստի գիտական ընկերություն» (գերմ.՝ Kurfürstlich Brandenburgische Societät der Wissenschaften) անվանումը։ Կուրֆյուրստը հրաժարվեց ֆինանսավորել ակադեմիայի գործունեության ծախսերը, սակայն փոխարենը նրան՝ Բրանդենբուրգում օրացույցներ հրատարակելու մենաշնորհ տվեց։
1701 թվականին Ֆրիդրիխը դարձավ Պրուսիայի արքան, իսկ ակադեմիան համապատասխանաբար վերանվանվեց Պրուսիայի թագավորական գիտական ընկերություն (գերմ.՝ Königlich Preußische Sozietät der Wissenschaften)։ Գիտական ուսումնասիրությունների համար ընկերությունն ստացավ աստղադիտարան (1709), «անատոմիական թատրոն» (1717) և բուսաբանական այգի (1718)։ 1710 թվականին ընդունվեց այս հրամանը, որը գործեց մինչև 1830 թվականը։ Ընկերության գիտական վարկանիշը երկար ժամանակ ցածր էր, մասնակիորեն նաև քիչ ֆինանսավորման պատճառով։
1744 թվականին՝ արդեն Ֆրիդրիխ II-ի գահակալման ժամանակ, ակադեմիան անվանվեց Գիտությունների թագավորական ակադեմիա (գերմ.՝ Königliche Akademie der Wissenschaften)։ Ակադեմիայի ֆինանսավորումն զգալիորեն բարելավվեց, այն ընդարձակվեց և ապահովվեց լաբորատորիայով (1753)։ Ակադեմիան ղեկավարելու, ինչպես նաև այնտեղ ուսումնասիրություններ կատարելու համար հրավիրվեցին առաջնակարգ գիտնականներ։ 19-րդ դարում Պրուսիայի ակադեմիան արդեն դարձել էր հեղինակավոր գիտական հաստատություն։
20-րդ դարում նացիստների օրոք ակադեմիան ռասայական մաքրման ենթարկվեց։ Պատերազմից հետո դրա հիման վրա 1946 թվականին ստեղծվեց Գերմանական գիտությունների ակադեմիան (գերմ.՝ Deutsche Akademie der Wissenschaften), իսկ 1972 թվականին ակադեմիան նոր անուն ստացավ՝ ԳԴՀ գիտությունների ակադեմիա (գերմ.՝ Akademie der Wissenschaften der DDR)։ Գերմանիայի միավորումից հետո ակադեմիան սկսեց անվանվել Բեռլին-Բրանդենբուրգի գիտությունների ակադեմիա (1992)։


== Ծանոթագրություններ ==


== Արտաքին հղումներ ==
History of the Academy of the Sciences Archived 2009-04-29 at the Wayback Machine. (գերմ.)
К 275-й годовщине со дня основания
(7708) Ֆեննիմոր

(7708) Ֆեննիմոր (անգլ.՝ Fennimore), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,394985 ա. մ., առավելագույնը մոտենում է 2,0241 ա. մ. հեռավորության վրա և հեռանում 2,7659 ա. մ.։ Արեգակի շուրջ մեկ ամբողջական պտույտ է կատարում 1353,79 երկրային օրվա ընթացքում, իր ուղեծրով շարժվելով միջինում 0,265919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7708) Ֆեննիմոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուրկա (գյուղ, Պրիբայկալսկի շրջան)

Անվան այլ կիրառումների համար տե՛ս՝ Տուրկա (այլ կիրառումներ)Տուրկա (ռուս.՝ Турка), գյուղ Ռուսաստանի Բուրյաթիա հանրապետության Պրիբայկալսկի շրջանի կազմում։
Բնակչությունը 2007 թվականին գրանցված տվյալներով կազմում էր 1460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խվարբեթ

Խվարբեթ (վրաց.՝ ხვარბეთი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 673 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Կոստա Աբրաշևիչ

Կոստա Աբրաշևիչ (սերբ.՝ Коста Абрашевић, Kosta Abrašević, մակեդոներեն՝ Коста Абраш, Коста Абрашевиќ, մայիսի 29, 1879(1879-05-29), Օխրիդ, Հյուսիսային Մակեդոնիա - հունվարի 20, 1898(1898-01-20), Շաբաց, Սերբիա), սերբ բանաստեղծ։ Համարվում է սերբական պրոլետարական գրականության նախահայրը։ Մակեդոնիայի Հանրապետության ազգային բանաստեղծ։


== Կենսագրություն ==
Կոստա Աբրաշևիչը ծնվել է 1879 թվականի մայիսի 29-ին Օսմանյան կայսրության Մանաստիր վիլայեթում՝ Օխրիդում (ներկայիս Մակեդոնիայի տարածք) առևտրականի ընտանիքում։ Հայրն ազգությամբ սերբ է, մայրը՝ հույն։ Հունական դպրոցում երեք տարի ուսանելուց հետո Կոստան տեղափոխվում է Սերբիա, որտեղ շարունակում է կրթությունը Շաբացի գիմնազիայում։ Այստեղ, 1894 թվականին, ապագա բանաստեղծն առաջին անգամ ծանոթանում է սոցիալիզմի գաղափարներին։ Հետո Աբրաշևիչը հիմնադրում է գրական-քաղաքական խմբակ, որը թողարկում էր երկու ձեռագիր թերթեր. գրական՝ «Омиров венац» և երգիծական՝ «Грбоња»:
1897 թվականին Կոստա Աբրաշևիչը ծանր հիվանդանում է։ Բուժումն անցկացնում է Բանյա-Կովիլյաչում, սակայն ապարդյուն։ Նա վերադառնում է Շաբաց, որտեղ 1898 թվականի հունվարի 20-ին կնքում է մահկանացում։ Հուղարկավորվում է քաղաքային գերեզմանատանը։


== Ստեղծագործություններ ==
Կոստա Աբրաշևիչի շատ բանաստեղծություններ նվիրված են բանվորների կյանքին։ Դրանցից մի քանիսն առաջին անգամ հրապարակվել են «Социјалдемократ» (1895) և «Врач» (1896) թերթերում։ Մի շարք ստեղծագործություններում նկարագրված են սերբ պրոլետարների ծանր աշխատանքի ու կենցաղի մասին՝ «Радник на раду» (ռուս.՝ Աշխատավորը բանում է, 1893), «Лопов» (ռուս.՝ Գողը, 1896), «У руднику» (ռուս.՝ Հանքահորում, 1897): Բանաստեղծի մոտ երևում են լավատեսական մոտեցումներ հեղափոխական պայքարում հետևյալ ստեղծագործություններում՝ «Црвена» (ռուս.՝ Կարմիրը, 1894), «Звижди ветре», (ռուս.՝ Քամի, փչի՛ր, 1897) և այլն։
Բացի ստեղծագործելուց, Կոստա Աբրաշևիչը զբաղվում էր նաև թարգմանությամբ։ Թարգմանել է գերմանացի բանաստեղծներ Հայնրիխ Հայնեի, Մաքս Կեոգելի, Վալտեր Հազենկլեվերի, Հոֆման ֆոն Ֆալերսլեբենի, Էռնեստ Օբենհալդի ստեղծագործությունները սերբերենով։
Բանաստեղծությունների առաջին ժողովածուն՝ «Песме» (ռուս.՝ Երգեր), լույս է ընծայվել 1903 թվականին, մահվանից հինգ տարի հետո, այն տպագրվել է ուսանողների ջանքերով։
Կոստա Աբրաշևիչի շատ բանաստեղծություններ թարգմանվել են ռուսերեն, հունգարերեն, ալբաներեն, ռումիներեն։


== Հիշատակ ==

Աբրաշևիչների ընտանիքի տան տեղում՝ մակեդոնական Օխրիդ քաղաքում, տեղադրվել է հուշարձան։
1905 թվականին Բելգրադում ստեղծվել է Աբրաշևիչի անվան մշակութային-ճանաչողական խորհուրդ։ Նրա պատվին են անվանակոչվել նաև Սերբիայի և Մակեդոնիայի շատ մշակութային կոլեկտիվներ։
Բելգրադի Մենեժ (սերբ.՝ Manjež) այգում տեղադրվել է բանաստեղծի կիսանդրին։
1979 թվականին, Կոստա Աբրաշևիչի 100-ամյակին, թողարկվել է փոստային նամականիշ Հարավսլավիայի կողմից։


== Ծանոթագրություններ ==


== Արտաքին հղումներ ==
http://www.dlib.mk:8080/jspui/html/68275/76/84423434.html#/2 Archived 2011-05-14 at the Wayback Machine.
Ազատության կամուրջ (Բուդապեշտ)

Անվան այլ կիրառումների համար տե՛ս՝ Ազատության կամուրջ (այլ կիրառումներ)Ազատության կամուրջ (հունգ.՝ Szabadság híd), կամուրջ Հունգարիայի մայրաքաղաք Բուդապեշտում, Դանուբ գետի վրա։ Կամուրջ Հունգարիայի մայրաքաղաք Բուդապեշտում, Դանուբ գետի վրա։
Կամուրջը ունի 333 մետր երկարություն և 20 մետր լայնություն։ Կամրջի կառուցման ծրագիրը ղեկավարել է Յանոշ Ֆեկետեխազին, շինարարությունը սկսվել է 1894 թվականին և ավարտվել 1896-ին։
1945 թվականին կամուրջը պայթեցվել է գերմանական զորքերի կողմից, իսկ հաջորդ տարվա օգոստոսին այն վերականգնվել է։ 2007 թվականին կամուրջը փակվել է վերանորոգման համար, որը տևել է 15 ամիս։


== Ծանոթագրությ ==
Ռոմանովկա (գյուղ, Զաչեպիլովի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ուկրաիներեն՝ Романівка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1775 թվականին։
2001 թվականի տվյալներով Ռոմանովկա գյուղում բնակվում էր 45 մարդ։ Բնակավայրը զբաղեցնում է 0,316 կմ² տարածք։ Բնակչության խտությունը կազմում էր 142,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զավոդսկոե (քաղաք, Ուկրաինա)

Անվան այլ կիրառումների համար տե՛ս՝ Զավոդսկոե (այլ կիրառումներ)Զավոդսկոե (ուկրաիներեն՝ Заводське), քաղաք Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Ստալինկա։ Հիմնադրվել է 1928 թվականին։
2001 թվականի տվյալներով Զավոդսկոե քաղաքում բնակվում էր 9 026 մարդ։ Բնակավայրը զբաղեցնում է 2,04 կմ² տարածք։ Բնակչության խտությունը կազմում էր 4424,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Take Five

"Take Five"-ը ջազի մի կտոր է Դեյվ Բրուբեկի կատարմամբ իր 1959 թվականի Time Out ալբոմում,որի հեղինակը Պաուլ Դեսմոնդն է։ Ձայնագրված է Columbia Records-ում՝ 1959 թ.-ի հուլիսի 1-ին Նյու Յորքում, երկու տարի անց այն դարձավ աշխարհում ամենաշատ վաճառվող ջազ սինգլը։ Այս սինգլը ներառվել է բազմազան կինոների և հեռուստաընկերությունների սաունդթրեքերում, մինչ այժմ ռադիոներով հնչում է այս սինգլը։


== Անձնակազմ ==
Դեյվ Բրուբեկ – դաշնակահար
Պաուլ Դեսմոնդ – Ալտ Սաքսոֆոն
Eugene Wright – բաս
Joe Morello – թմբուկ


== Ծանոթագրություններ ==
Բեյփունար

Բեյփունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լիվենվորթ շրջան (Կանզաս)

Լիվենվորթ շրջան (անգլ.՝ Leavenworth County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.199 կմ² է, բնակչությունը՝ 68.691 մարդ (2000 թ. տվյալներով)։ Շրջկենտրոնն է Լևենվորթ բնակավայրը։ Կազմավորվել է 1855 թ.։
Քաղցած խաղեր (ֆիլմ)

Անվան այլ կիրառումների համար տե՛ս՝ Քաղցած խաղեր (այլ կիրառումներ)Քաղցած Խաղեր (անգլերեն՝ The Hunger Games), ամերիկյան հակաուտոպիական ֆիլմ, որի ռեժիսորն է Հերի Ռոսսն է։ Ֆիլմը նկարահանված է Սյուզան Քոլինզի համանուն վեպի հիման վրա։ Ֆիլմի պրեմիերան կայացել է 2012 թ.-ի Մարտի 12ին։
Ֆիլմի կարգախոսն է՝ «Ե՛վ թող հաջողությունը միշտ ձեզ հետ լինի»։


== Սյուժե ==
Բռնապետական կառավարությունը ամեն տարի ցուցադրում է գոյատևման խաղեր, որին ուղիղ երթերով հետևում է ամբողջ աշխարհը։ Ամեն տարի կառավարության մարդիկ այցելում են դիստրիկտներ և ընտրում մեկ տղա և մեկ աղջիկ։ Ընտրվածները կոչվում են տրիբուտներ, այսինքն խաղին մասնակցում է 24 տրիբուտ։ 12-րդ դիստրիկտից ընտրվում է ֆիլմի հերոսուհու՝ Քեթնիս Էվերդինի քույրը՝ Փրիմրոուզը։ Քեթնիսը, հայտնվելով այդպիսի իրավիճակում, փրկում է քրոջ կյանքը և հայտարարում է, որ ցանկանում է ինքնակամ մասնակցել խաղերին։ Տղաներից ընտրվում է Փիթ Մալլերկը։ 
Խաղի կանոնները հետևյալն են՝ 24 տրիբուտները պետք է անեն հնարավոր ամեն ինչ, որպեսզի գոյատևեն։ Ի վերջո, նրանցից միայն մեկը պետք է ողջ մնա։ Մինչ խաղերի սկսվելը, Փիթը հայտարարում է, որ սիրային կապի մեջ է Քեթնիսի հետ, ինչը բարկացնում է Քեթնիսին, քանի որ նա սիրում էր Գեյլին։ Սակայն նա ստիպված է լինում հաստատել դա, որպեսզի ողջ մնա։
Քեթիսը խաղերի ժամանակ անցնում է բազմաթիվ փորձությունների միջով։ Նրան օգնում են Հեյմիչը և Էֆֆին։ 


== Դերերում ==


== Մրցանակներ ==


== Ծանոթագրություններ ==
Պիլալվայամ

Պիլալվայամ (ռուս.՝ Пиллалваям), գետ Ռուսաստանում, հոսում է Պենժինսկի շրջանում,Կամչատկայի երկրամասում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19080000112120000040508


== Ծանոթագրություններ ==


== Արտաքին հղումներ ==
Գլուբոկայա Դոլինա (այլ կիրառումներ)

Գլուբոկայա Դոլինա, կարող է վերաբերել՝

Գլուբոկայա Դոլինա - գյուղ, Ուկրաինայի Խարկովի մարզի Զմիյովի շրջանում
Գլուբոկայա Դոլինա - գյուղ, Ուկրաինայի Պոլտավայի մարզի Գադյաչի շրջանում
Գլուբոկայա Դոլինա - գյուղ, Ուկրաինայի Պոլտավայի մարզի Կոզելշչինայի շրջանում
Գլուբոկայա Դոլինա - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Բոլշայա Մուրտայի շրջան

Բոլշայա Մուրտայի շրջան (ռուս.՝ Большемуртинский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Բոլշայա Մուրտա։


== Աշխարհագրություն ==
Շրջանի տարածքի մակերեսը կազմում է 6856 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18867 մարդ։ Բնակչության խտությունը կազմում էր 2,75 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հենարաններ

Հենարաններ, կառույցների կրող կոնստրուկցիաները պահող և ամրակցող հարմարանքներ։ Հենարանները կառույցի մի մասից ճիգերը փոխանցում են այլ մասերի կամ հիմնատակին։ Հենարանների կոնստրուկցիաների բազմազանությունը պայմանավորված է փոխանցվող ճիգերի մեծությամբ ու բնույթով, կրող կոնստրուկցիաների չափերով և ձևերով, օգտագործվող նյութերով, կլիմայական և այլ պայմաններով։ Բնակելի, հասարակական և արդ. շենքերում հեծանների ու ֆերմաների հենարաններ են ծառայում պատերը, սյուները, կանգնակները, ինչպես նաև տարրերի (օրինակ, երկրորդական և գլխավոր սյուների) կցորդվող տեղամասերը։ Կամարները և շրջանակները մեծ մասամբ անմիջականորեն են ամրացվում շենքերի և կառույցների հիմքերին։ Կամուրջներում, հենամիջային կառույցները պահելու համար, որպես հենարաններ ծառայում են կամրջակալները և կամրջասյուները։ Շինարարական մեխանիկայում հենարաններն անվանում են կառույցների իրական հենարանների հաշվարկային սխեմաները։ Առավել տարածված հարթ ձողային համակարգերում տարբերում են հենարանների չորս հիմնական սխեմաներ (նկ.). հոդակապային (կամ գլանային) շարժական, հոդակապային անշարժ, ամրակցված շարժական, ամրակցված անշարժ։ Հոդակապային շարժական հենարաններն ամրացվող համակարգին թույլատրում են պտույտ՝ որոշակի առանցքի շուրջը և համընթաց տեղաշարժ մեկ ուղղությամբ (օրինակ, կամրջի գլանվակավոր հենարաններ)։ Այս հենարանները պատրաստվում են հոդակապով միացած երկու հենարանային սալի տեսքով։ Սալերից մեկի և հենարանային հարթության միջև տեղադրված են գլանվակները (նկ.՝ ա)։ Հենարանային հակազդումն անցնում է հոդակապի կենտրոնով և ուղղահայաց է հենարանային հարթությանը։ Հոդակապային անշարժ հենարանները թույլատրում են միայն համակարգի պտույտ՝ հենման կետի շուրջը։ Այս հենարանների կոնստրուկցիաներում բացակայում են գլանվակները (նկ. բ)։ Հենարանային հակազդումն անցնում է հոդակապի կենտրոնով և որոշվում երկու բաղադրիչով (հորիզոնական և ուղղաձիգ)։ Ամրակցված շարժական հենարանները թույլատրում են ամրացվող համակարգի միայն համընթաց տեղաշարժ (մեկ ուղղությամբ)։ Դրանք իրականացվում են ձողի և հենարանային հարթությունների միջև տեղադրված գլանվակների օգնությամբ (նկ. գ)։ Հենարանային հակազդումն ուղղահայաց է հենարանային հարթությանը և որոշվում է ուղղահայաց ուժով ու հենարանային մոմենտով։ Ամրակցված անշարժ հենարանները համակարգի ոչ մի տեղաշարժ չեն թույլատրում և իրենցից ներկայացնում են համակարգի կոշտ ամրակցում՝ զանգվածում (նկ. դ)։ Հենարանային հակազդումը կազմված է հորիզոնական և ուղղաձիգ բաղադրիչներից ու հենարանային մոմենտից։
Փաուլ Օտտոսսոն

Փաուլ Օտտոսսոն (սվահիլի՝ Paul Ottosson, փետրվարի 25, 1966(1966-02-25), Lönsboda, Osby Municipality, Կրիստիանստադ, Շվեդիա), շվեդ հնչյունային դիզայներ։ Արժանացել է Օսկարի երեք մրցանակի, որոնցից երկուսը` «Փոթորկի տիրակալը» և մեկը` «Նպատակ համար մեկ» ֆիլմերի համար։ Օսկարի է առաջադրվել նաև «Սարդ-մարդ 2» ֆիլմի համար։ 1995 թվականից սկսած` աշխատել է ավելի քան 100 ֆիլմերի վրա։


== Ընտրված ֆիլմագրություն ==
Դետրոիդ (2017)
Փոքրիկ Բոսը (2017)
Անկախության օրը. վերածնունդ (2016)
Մադագասկարի պինգվինները (2014)
Ցասում (2014)
Սպիտակ տան գրոհը (2013)
Նպատակ համար մեկ (2012)
Սևազգեստ մարդիկ 3 (2012)
Ճակատամարտ. Լոս Անջելես (2011)
2012 (2009)
Տերմինատոր։ Փրկիչը (2009)
Փոթորկի տիրակալը (2008)
Սարդ-մարդ 3 (2007)
Սարդ-մարդ 2 (2004)
Ատամնաբույժը 2 (1998)


== Մրցանակներ ==


== Ծանոթագրություններ ==


== Արտաքին հղումներ ==
Փոլ Օտոսոն Internet Movie Database կայքում
Մեծ Նյուրյուգ

Մեծ Նյուրյուգ (ռուս.՝ Большой Нюрюг), գետ Ռուսաստանում, հոսում է Կոստրոմայի մարզում և Կիրովի մարզում։ Գետաբերանը տեղակայված է Պաոզեր գետի ձախ ափին՝ 12 կմ հեռավորության վրա։ Գետի երկարությունը 35 կմ է, ավազանի տարածքը 200 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ 
Վետլուգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000040731
Հիդրոլոգիական ուսումնասիրությունների կոդը - 110004073
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


=== Վտակներ կմ ակունքից ===
20 կմ՝ գետ Նյուրյուգ (աջ)
27 կմ՝ գետ Նեկրասիցա (աջ)


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սոնա Ղազարյան (այլ կիրառումներ)

Սոնա Ղազարյան անուն-ազգանունը կարող է վերաբերել հետևյալ անձանց.

Սոնա Ղազարյան, հայ օպերային երգչուհի, սոպրանո։
Սոնա Ղազարյան, հայ եվրոպագետ, Հայաստանի Հանրապետության Ազգային Ժողովի 7-րդ գումարման պատգամավոր։
Տուդոն

Տուդոն (ֆր.՝ Toudon), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 18.56 կմ², 2006 թվականին բնակչությունը կազմել է 262 մարդ աճի միտումով, 2012 թվականին՝ 317 մարդ, բնակչության խտությունը՝ 17.1 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 301 մարդ, 2012 թվականին՝ 317 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 189 բնակիչներից 135-ը եղել են տնտեսապես ակտիվ, 54-ը՝ ոչ ակտիվ (ակտիվության գործակիցը կազմել է 71.4 %, 1999 թվականին եղել է 66.4 %: Աշխատունակ տարիքի 135 ակտիվ բնակիչներից աշխատում էին 125-ը (65 տղամարդ և 60 կին), 10 հաշվառված էին որպես գործազուրկ (5 տղամարդ և 5 կին)։ Աշխատունակ տարիքի 54 ոչ ակտիվ բնակիչներից 13-ը եղել են աշակերտներ կամ ուսանողներ, 30-ը՝ թոշակառուներ, իսկ 11-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 134 հարկատու տնային տնտեսություններ, որտեղ ապրում էր 310.5 մարդ։ 17 հարկատուին բաժին ընկնող շահույթը կազմել է 904 եվրո։


== Ծանոթագրություններ ==


== Արտաքին հղումներ ==
Դյուսյանովո

Դյուսյանովո (ռուս.՝ Дюсяново, բաշկիրերեն՝ Дүсән), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 483 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
The Most Beautiful Moment in Life: Young Forever

The Most Beautiful Moment in Life: Young Forever (հանգըլ՝ 화양연화, ռոմանիզացում՝ Hwayang-yeonhwa Young Forever), հարավկորեական BTS բոյ բենդի առաջին հավաքածուն։ Թողարկվել է 2016 թվականի մայիսի 2-ին, որում կա պաշտոնական երեք սինգլ։ Հավաքածուն բաղկացած է նախորդ մինի ալբոմի ալբոմների երգերից (The Most Beautiful Moment in Life, Part 1-ից և The Most Beautiful Moment in Life, Part 2-ից), նաև ներառում է նոր երեք այլ երգ, դրա հետ միասին երգերի ռեմիքսներ։ 2016 թվականի հունիսի 1-ին նաև թողարկվել է Թայվանի համար հատուկ տարբերակ։


== Վաճառք ==
Թողարկման պահից խմբին տրվեց ընդամենը մեկ շաբաթ ժամանակ առաջխաղացման համար, նախքան նրանք կարող էին զբաղվել իրենց սեփական աշխատանքներով և ուրիշ ներկայացումներով, ինչպես նաև հյուրախաղերով ամբողջ աշխարհում։ Քամբեքը կայացել է մայիսի 12-ին M! Countdown-ում, որտեղ նրանք հանդես են եկել «Save Me», «Butterfly» և «Fire» սինգլներով, որոնցից վերջինով հաղթել են շոուում։ Այդ շաբաթվա ընթացքում նրանք հանդես են եկել Music Bank, Music Core և Inkigayo-ում, ընդհանուր հաշվով «Fire» սինգլով տանելով երեք հեռուստատեսային հաղթանակ։


=== Շրջագայություններ ===
2016 թվականի ապրիլի 26-ին հայտարարվեց, որ խումբը ալբոմի շրջանակներում մեկնելու է 2016 BTS LIVE Hwa Yang Yeon Hwa On Stage: Epilogue ալբոմի հյուրախաղերի։ Այն սկսվեց 2016 թվականի մայիսի 7-ին Սեուլում, շարունակվեց 5 երկրների 9 քաղաքներում։


== Երաժշտական տեսանյութեր ==
Epilogue: Young Forever տեսահոլովակը թողարկվել է 2016 թվականի ապրիլի 19-ին։ Այնտեղ մասնակիցները վազում էին լաբիրինթոսի միջով, ինչպես նաև ցուցադրվում են «Երիտասարդություններ» շարքի տեսահոլովակներից տեսարաններ։
Գլխավոր տեսահոլովակը եղել է «Fire» սինգլը, որը թողարկվել է մայիսի 2-ին։ 75 ժամում տեսահոլովակը հավաքել է 10 միլիոն դիտում ։ 2017 թվականի հունվարի 21-ին տեսանյութը հավաքել է 100 միլիոնից ավել դիտում՝ այդ ցուցանիշով դառնալով խմբի գործունեության մեջ երկրորդը։
Երրորդ տեսահոլովակը եղել է «Save Me» սինգլը, թողարկվել է մայիսի 5-ին։ Այդտեղ մասնակիցները պարում են բացօթյա տարածքում։


== Շքերթեր ==


=== Երաժշտական ծրագրեր ===


== Ծանոթագրություններ ==
Մամբետկուլովո

Մամբետկուլովո (ռուս.՝ Мамбеткулово, բաշկիրերեն՝ Мәмбәтҡол), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոնալդ Մատառիտա

Ռոնալդ Մատառիտա (անգլ.՝ Rónald Matarrita, հուլիսի 9, 1994, Ալաջուելա, Կոստա Ռիկա), պրոֆեսիոնալ ֆուտբոլիստ, կիսապաշտպան։ Հանդես է գալիս ամերիկյան «Նյու Յորք Սիթի»-ի և Կոստա Ռիկայի հավաքականի կազմում։


== Ակումբային կարիերա ==
2016 թվականի հունվարի 20-ին Ռոնալդ Մատառիտան պայմանագիր է կնքել ամերիկյան «Նյու Յորք Սիթի»-ի հետ։ Թիմի կազմում իր նորամուտը Ռոնալդը նշել է 2016 թվականի մարտի 20-ին՝ «Չիկագո Ֆայր» ֆուտբոլային ակումբի դեմ խաղում։
Թիմի կազմում իր առաջին գոլը Մատառիտան խփել է 2016 թվականի հունիսի 25-ին՝ «Սիթլ Սաունդերսի» դեմ խաղում։


== Միջազգային կարիերա ==
Կոստա Ռիկայի հավաքականի կազմում Ռոնալդ Մատառիտան իր դեբյուտը նշել է 2015 թվականի սեպտեմբերի 5-ին՝ Բրազիլիայի հավաքականի դեմ ընկերական խաղում։ Հավաքականի կազմում նա իր առաջին գոլը խփել է 2016 թվականի սեպտեմբերի 6-ին՝ Պանամայի հավաքականի դեմ խաղում։


== Վիճակագրություն ==


=== Միջազգային ===


== Ծանոթագրություններ ==


== Արտաքին հղումներ ==
Ռոնալդ Մատառիտայի էջը soccerway.com կայքում
Էնրիկե Գուաիտա

Էնրիկե Գուաիտա (իսպ.՝ Enrique Guaita, հուլիսի 11, 1910, Լուկաս Գոնսալես, Արգենտինա - մայիսի 10, 1959, Բահիա Բլանկա, Արգենտինա), իտալո-արգենտինացի նախկին ֆուտբոլիստ, ով հանդես է եկել Արգենտինայի և Իտալիայի ազգային հավաքականներում։


== Կարիերա ==
Գուաիտան հանդես է եկել արգենտինական Էստուդիանտես դե Լա Պլատա ակումբում։ 1934-ին տեղափոխվել է Իտալիա, որտեղ անցկացրել կարիերայի լավագույն տարիները։ 1933-ից 1935 թվականներին խաղացել է Ռոմայի կազմում։ 1934/35 մրցաշրջանում դարձել է առաջնության լավագույն ռմբարկու։ 1936 թվականին վերադարձել է Արգենտինա, որտեղ հանդես է եկել Ռասինգի և Էստուդիանտեսի կազմում։ 1939-ին ավարտել է ֆուտբոլային կարիերան։
Իտալիայի ազգային հավաքականում անցկացրած 10 հանդիպումներում դարձել է 5 գոլի հեղինակ, որից մեկը Ավստրիայի ազգային հավաքականում դեմ 1934 թվականի աշխարհի առաջնության կիսաեզրափակիչում։
Գուաինտան համարվում է 12 արգենտինացի ֆուտբոլիստներից մեկը, ովքեր հանդես են եկել նաև Իտալիայի հավաքականում, մինչ մեկից ավելի հավաքականում հանդես գալու արգելքը։
Էնրիկե Գուաիտա մահացել է Բահիա Բլանկայում 1959 թվականի մայիսի 10-ին, 48 տարեկան հասակում։


== Նվաճումներ ==


=== Ազգային ===
Աշխարհի չեմպիոն (1)՝ Իտալիա 1934
Ամերիկայի գավաթ (1)՝ Արգենտինա 1937


=== Անհատական ===
Սերիա A-ի լավագույն ռմբարկու՝ 1934-35 (28 գոլ)


== Արտաքին հղումներ ==
Պրոֆիլը enciclopediadelcalcio.com-ում Archived 2008-11-21 at the Wayback Machine.
Հոդված storiedicalcio.altervista.org-ում


== Ծանոթագրություններ ==
Ուդեն (համայնք)

Ուդեն (հոլ.՝ Uden ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 67,13 կմ² է, բնակչությունը՝ 40.152 (2011 թ.)։ Մեկ շնչի տարեկան միջին եկամուտը 13.100 եվրո է։
Ֆելիպե Գոնսալես

Ֆելիպե Գոնսալես Մարկես (մարտի 5, 1942(1942-03-05)[…], Սևիլյա, Իսպանիա), իսպանացի սոցիալ-դեմոկրատ, քաղաքական գործիչ։ Նա եղել է Իսպանիայի սոցիալական աշխատավորների կուսակցության (PSOE) գլխավոր քարտուղարը 1974 թ.-ից 1997 թվականներին։ Այս պահին նա ամենաերկար պաշտոնավարած Իսպանիայի վարչապետն է` չորս անգամ վերընտրվելով պաշտոնին 1982 թ.-ից 1996 թվականներին։ Նրա պաշտոնավարման օրոք Իսպանիան վերջին քայլը կատարեց ժողովրդականության տեղափոխման ճանապարհին, ինչը սկսվել է Ֆրանցիսկո Ֆրանկոյի մահից հետո 1975 թվականին։ 1996 թվականին վարչապետի պաշտոնը Ժողովրդական կուսակցության անդամ Խոսե Մարիա Ասնարին զիջելուց հետո, Ֆելիպեն ևս մեկ տարի մնաց իր կուսակցության գլխավոր քարտուղարի պաշտոնում։


== Վաղ կյանք ==
Գոնսալեսը ծնվել է Սևիլյայում ֆերմերի ընտանիքում։ Նա ուներ քույր, ում անունն էր Լոլա Գոնսալես Մակես։ Նա իրավագիտություն է ուսանել Սևիլյայի համալսարանում և իր կարիերան սկսել է աշխատանքի իրավունքից։ Նա նաև դարձավ Սոցիալական աշխատավորների կուսակցության անդամ և սկսեց մասնակցել նրա ժողովներին։ Ժամանակի ընթացքում նա տեղափոխվեց Մադիրդ։
Երբ Ֆրանկոն մահացավ, նա դարձավ ձախաթևյան ժողովրդական ընդդիմության կարևորագույն դեմքերից մեկը և մեծ ներդրում ունեցավ այդ ժամանակվա վարչապետ Ադոլֆո Սուարեսին օգնելով Իսպանիան վերածել ժողովրդական պետության։ Սուարեսի պաշտոնավարման ընթացքում փոխնախագահ Մանուել Գուտիերես Մելլադոն խնդրեց Գոնսալեսին չբարձրացնել քաղաքացիական պատերազմի և Ֆրանկոյի ռեժիմի քննադատական հարցերը, քանի ողջ են նրա ժառանգները։
Ֆրանկոյի մահից հետո առաջին ընտրությունները կայացան 1977 թվականին, որտեղ Գոնսալեսի կուսակցությունը հավաքած ձայներով երկրորդն էր, բացի այդ ընտրությունները ցույց տվեցին, որ Գոնսալեսը մեծ ապագա ունի որպես երիտասարդ քաղաքական գործիչ։


== Ծանոթագրություններ ==
Մոնտորո Սուպերիորե

Մոնտորո Սուպերիորե (իտալերեն՝ Montoro Superiore), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 7737մարդ (2004), բնակչության խտությունը կազմում է 387 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 83026, հեռախոսային կոդ՝ 0825։
Գյուղի հովանավոր սուրբն է Սան Նիկոլա դա Տոլենտինոն։


== Ժողովրդագրություն ==
Բնակչության աճը


== Արտաքին հղումներ ==
http://www.comune.montorosuperiore.av.it Archived 2008-09-08 at the Wayback Machine.


== Ծանոթագրություններ ==
Ստորին դանուբյան հարթավայր

Ստորին դանուբյան հարթավայր, Ռումինիայի դաշտավայր, Ռումինիայում և Բուլղարիայի հյուսիսում, Կարպատների և Բուլղարական սարավանդի միջև։ Երկարությունը 560 կմ է (Երկաթե Դարպասներից մինչև Սև ծով)։ Բլրային հարթավայր է, կտրտված գետահովիտներով, հեղեղատներով ու ձորակներով։ Թեքված է արևմուտքից արևելք։ Բարձրությունը արևմուտքում 150—200 մ է, արլևելքում՝ 10—50 մ։ Գտնվում է պլեյստոցենյան ջրաբերուկներով և սոսերով ծածկված տեկտոնական ճկվածքում։ Կարպատների ստորոտին կան հնագույն և ժամանակակից բազմաթիվ արտաբերման կոներ, Դանուբի հովտում և դելտայում՝ լճերի հետ համակցված ճահճացած ողողատներ։ Կլիման չափավոր ցամաքային է, տեղումները՝ 400—600 մմ։ Գլխավոր գետը Դանուբն է իր ձախափնյա վտակներով։ Գերակշռում են սևահողերը, գետահովիտներում՝ ալյուվիալ, ջրբաժաններում՝ գորշ անտառային հողերը։ Ստորին դանուբյան հարթավայրի մեծ մասը հերկված է։ Ջրբաժաններում տեղ-տեղ կաղնու անտառներ են, ողողատներում՝ ուռենու, լաստենու, կաղամախու անտառները հերթագայվում են եղեգնաբոշխային ճահիճներով։ Զգալի են անտառատնկումները։ Ստորին դանուբյան հարթավայրում է Բուխարեստը։
Աստերոիդների ցանկ (178701-178800)

Աստերոիդների ցանկ (178601-178700)  • Աստերոիդների ցանկ  • Աստերոիդների ցանկ (178801-178900)
 Աստերոիդների ցանկ (178601-178700)  • Աստերոիդների ցանկ  • Աստերոիդների ցանկ (178801-178900)
Ամբարի (ավան, Բելոպոլիեի շրջան)

Ամբարի (ուկրաիներեն՝ Амбари), ավան Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ամբարի ավանում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կվինկվատրիաներ

Կվինկվատրիաներ (լատ.՝ Quinquatrus կամ լատ.՝ quinquatria), Հին Հռոմում տոն Մարսի և հատկապես Միներվայի պատվին, մարտի 19-ից 23-ը։ Տոնին մասնակցում էին Միներվայի բոլոր հովանավորյալները՝ ուսուցիչներն ու աշակերտները, մանածագործներն ու կտորագործները, տարբեր տեսակի արհեստավորներն ու նկարիչները, բժիշկներն ու բանաստեղծները։ Հունիսին ֆլեյտա նվագող կանայք տոնում էին փոքր Կվինկվատրիաները, երեք օրերի ընթացքում (quinquatria minores կամquinquatria minusculae)։
Նահաջիր (այլ կիրառումներ)

Նահաջիր, կարող է վերաբերել՝

Նահաջիր - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում
Նահաջիր - լեռ Երնջակ և Նախճավան գավառների սահմանագոտում
Շատո Շևալ Բլան

Շատո Շևալ Բլան (ֆր.՝ Château Cheval Blanc — Սպիտակ ձիու կալվածք)՝  Ֆրանսիական գինեգործական սեփականություն, որը գտնվում է Սենտ-Էմիլոն կոմունայում, Բոռդո (Bordeaux) ռեգիոնում։ «Սենտ-Էմիլիոնի գինիների 2006 թվականի պաշտոնական դասակարգման» համաձայն, տնտեսությունը պատկանում է Premier Grand Cru Classé «A»՝ց-ին, այսինքն, դասակարգման մեջ ամենաբարձր կատեգորիային։ Այս կատեգորիան ներառում է Սենտ-Էմիլիոնի ևս մեկ տնտեսություն՝ Château Ausone (Շատո Օզոն)։ Տնտեսությունը Բորդոյի լավագույն արտադրողների ցանկում է՝ ձախափնյա «հինգ» Premier Grand Cru Classé-ի հետ միասին, այն Պոմրոլ (Pomerol) համայնքի Château Pétrus տնտեսությունն է և համարվում է Սոտերն համայնքի Premier Cru Supérieur  դասի միակ տնտեսությունը՝ Château d’Yquem (Շատո դ Իկեմ)
Արտադրում է երկու տարբեր գինիներ սեփական խաղողի այգիներից՝ Château Cheval Blanc (հիմնական կամ տնտեսության «առաջին» գինին) և Le Petit Cheval (տնտեսության «երկրորդ» գինին)։ Պատկանում Է LVMH խմբի (Moët Hennessy Louis Vuitton SA) վարչության նախագահ Բեռնար Առնոյին (Bernard Arnault) և բելգիացի գործարար Ալբեր Ֆրերին (Albert Frère): Տնտեսության ղեկավար Պիեր Լուրտոնը (Pierre Lurton) միաժամանակ հանդիսանում է Սոտերն համայնքի լավագույն՝ Château d’Yquem (Շատո դ Իկեմ) տնտեսության ղեկավար։


== Աղբյուրներ ==
Robert M.Parker Jr. «Bordeaux: A Consumer’s Guide to the World’s Finest Wines», 4th ed., Simon & Schuster Publishing, 2003
Robert M.Parker Jr. «The World’s Greatest Wine Estates: A Modern Perspective», Simon & Schuster Publishing, 2003
H.Johnson & J.Robinson «The World Atlas of Wine» Mitchell Beazley Publishing, 2005


== Հղումներ ==
Château Cheval Blanc — Տնտեսության պաշտոնական կայքը (անգլերեն)
Դարասուն

Դարասուն (ռուս.՝ Дарасун), քաղաքատիպ ավան Ռուսաստանի Անդրբայկալյան երկրամասի Կարիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 7252 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պամյատի 13 Բորցով

Պամյատի 13 Բորցով (ռուս.՝ Памяти 13 Борцов), քաղաքատիպ ավան Ռուսաստանի Կրասնոյարսկի երկրամասի Եմելյանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեխվիրի

Դեխվիրի (վրաց.՝ დეხვირი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Ցագերից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 179 մարդ։


== Ծանոթագրություններ ==
Նաֆազոլին

Նաֆազոլին, սպիտակադեղնավուն փոշի առօրյա օգտագործման համար, ունի արագ ազդեցություն։ Նախատեսված է անոթների նեղացման համար։ Դժվար է լուծվում ջրում, լուծվում է սպիրտներում։ Նաֆտիզինի կամ Նաֆազոլինի շատ օգտագործման դեպքում կարող են առաջանալ մի շարք հիվանդություններ-դեղորայքային ռինիտ, հոգեբանական խանգարումներ և այլն։


== Օգտագործում ==
Լորձային գերարյունություն, սուր ռինիտ,կոկորդային ալերգիկ ռեակցիաներ, քթի արյունահոսություն և այլն։


== Հակացուցում ==
Գերզգայնության, ալերգիկության, ծանր աչքերի հիվանդության, շնչառական ուղիների վիրահատությունից հետո, շաքարային հիվանդության, փոքր տարիքում (մինչև 1 տարեկան),հղիության և կրծքով կերակրելու ընթացքում։


== Հակաազդեցություն ==
տեղային ռեակցիաներ։ բերանի լորձաթաղանթի քայքայում, երկար օգտագործման ժամանակ։ բերանի լորձաթաղանթի արտափքում,
սրտխառնոց, գլխապտույտ, գլխացավ, երբեմն նաև հոգեբանական խանգարումներ։


== Աղբյուրներ ==
Нурмухаметов Р. Х. Сосудосуживающие средства (деконгестанты) // Consilium provisorum. — 2001. — Т. 1. — № 1.
1303

1303 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1303 թվականն է, 
XIV դարի 3-րդ տարին։


== Դեպքեր ==


== Ծնունդներ ==


== Մահեր ==
PGC 1000714

PGC 1000714(անվանվում է նաև 2MASX J1123164-0840067, հաճախ նաև Բուրչինի գալակտիկա), Գավաթ համաստեղության օղակաձև գալակտիկա։ Գալակտիկան հայտնաբերել է թուրք աստղագետ Բուրչին Մութլու Փաքդիլի կողմից։ PGC 1000714 գալակտիկան հանդիսանում է առավել եզակի հանդիպող գալակտիկաներից մեկը, որոնք անվանվում են նաև Հոգա տիպի գալակտիկաներ՝ ի պատիվ Հոգա գալակտիկայի։ Տարբեր գնահատականներով, գալակտիկաների միայն 0,1 %-ն պատկանում գալակտիկաների այս տիպին։


== Ծանոթագրություններ ==


== Գրականություն ==
Mutlu Pakdil, Burçin; Mangedarage, Mithila; Seigar, Marc S.; Treuthardt, Patrick A photometric study of the peculiar and potentially double ringed, non-barred galaxy: PGC 1000714 // Monthly Notices of the Royal Astronomical Society. — 2017. — В. 466. — № 1. — С. 355—368. —
Տիգրանուհի Ալիխանյան

Տիգրանուհի Պատվականի Ալիխանյան (հուլիսի 9, 1950(1950-07-09), Երևան, Հայկական ԽՍՀ, ԽՍՀՄ), հայ բջջաբան։ Բժշկական գիտությունների դոկտոր (2000)։ 
ՀՀ ԱՆ «Ակադեմիկոս Սուրեն Ավդալբեկյանի անվան առողջապահության ազգային ինստիտուտի» Կլինիկական լաբորատոր ախտորոշման ամբիոնի վարիչ։


== Կենսագրություն ==
Տիգրանուհի Ալիխանյանը ծնվել է 1950 թվականի հուլիսի 9-ին, Երևանում։ 1973 թվականին ավարտել է Երևանի բժշկական ինստիտուտը։
1979 թվականից աշխատում է Երևանի «Շտապ օգնության» հիվանդանոցում (2004 թվականից՝ «Սուրբ Գրիգոր Լուսավորիչ» բժշկական կենտրոն), 
1989 թվականից` լաբորատոր բաժանմունքի վարիչ, 1991 թվականից, միաժամանակ` ՀՀ ԱՆ ակադեմիկոս Ս. Ք. Ավդալբեկյանի անվան առողջապահության ազգային ինստիտուտի կլինիկալաբորատոր ախտորոշման ամբիոնի պրոֆեսոր։
Աշխատանքները վերաբերում են տարբեր օրգան-համակարգերի ուռուցքների և նախաուռուցքային վիճակների կլինիկական, բջջաբանական ախտորոշմանն ու կլինիկական արյունաբանությանը։


== Ծանոթագրություններ ==
Կաշագո

Կաշագո  (իտալերեն՝ Casciago), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 4019 մարդ (2004 թվականի տվյալներով)։ Խտությունը կազմում է 1005 մարդ/կմ²։ Տարածքը 4 կմ² է։ Փոստային ինդեքս՝ 21020։ Հեռախոսային կոդ՝ 0332։
Բնակավայրի հովանավորն է Սանտա Ագնեսան։


== Ծանոթագրություններ ==
Աղջակալա (Արդահանի գավառ, թրքաբնակ)

Աղջակալա, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըրի տեղամասում։


== Բնակչություն ==
1907 թվականին Աղջակալան ուներ 217 բնակիչ՝ մեծամասամբ կարափափախ թուրքեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Թեյլոր Քիննի

Թեյլոր Քիննի (անգլ.՝ Taylor Kinney, հուլիսի 15, 1981(1981-07-15), Լանկաստեր, Փենսիլվանիա, ԱՄՆ), ամերիկացի դերասան և մոդել, որն առավել հայտնի է «Չիկագոյի հրշեջները» հեռուստասերիալում խաղացած Քելլի Սեվերայդի դերով։


== Կենսագրություն ==
Թեյլոր Քիննին ծնվել է 1981 թվականի հուլիսի 15-ին, Փենսիլվանիա նահանգի Լանկաստեր քաղաքում։ Երեք եղբայրների՝ Ադամի, Ռայանի (մահացել է 2008 թվականին) և Տրենտի հետ մեծացել է Նեֆֆսվիլում։ Նրանց դաստիարակությամբ զբաղվել է շվեցարա-գերմանական ծագում ունեցող մայրը՝ Պամելա Հեյսլեր Քիննին, որն ատամնաբույժ է եղել։ Նրանց հայրն ունի իռլանդական արմատներ։
2000 թվականին Թեյլորն ավարտել է Լանկաստեր Մեննոնիտի միջնակարգ դպրոցը, իսկ ավելի ուշ՝ Արևմտյան Վիրջինիայի համալսարանը։
Հեռուստատեսությունում նորամուտը կայացել է 2006 թվականին` «Մոդայի տուն» հեռուստասերիալով։ Հայտնվել է «OK!», «Glamour», «Cosmopolitan», «Vogue» պարբերականներիի էջերին։ 2011 թվականին նկարահանվել է Լեդի Գագայի «Yoü and I» տեսահոլովակում։ 2015 և 2017 թվականներին առաջադրվել է «People’s Choice Awards» մրցանակի` «Հեռուստատեսային լավագույն դրամատիկ դերասան» անվանակարգում։


== Անձնական կյանք ==
2011 թվականից Թեյլորը հանդիպում էր երգչուհի Լեդի Գագայի հետ։ 2015 թվականի փետրվարի 14-ին՝ Սուրբ Վալենտինի օրը, դերասանն ամուսնության առաջարկ է արել Գագային, որին երգչուհին դրական է պատասխանել։ 2016 թվականի հուլիսի 20-ին նրանք բաժանվել են։


== Ծանոթագրություններ ==


== Արտաքին հղումներ ==
Պաշտոնական կայք
Լիկկայան

Անգրագիտության վերացման լիկվիդացիոն կայան (լիկկայան), 1920-ականներին մեծահասակների համար անգրագիտության վերացման դասընթացների կայաններ ստեղծվեցին սովետական հանրապետություններում ։ 
Հոկտեմբերյան հեղափոխությունից հետո ԽՍՀՄ-ում համընդանուր աշխատանքներ սկսվեցին ժողովրդական զանգվածների շրջանում գրագիտությունը բարձրացնելու ուղղությամբ։ 1919 թվականի դեկտեմբերի 26-ին Վ․ Լենինի ստորագրությամբ հրապարակվեց դեկրետ ՌՍՖՍՀ-ում 8-50 տարեկան բնակչության շրջանում անգրագիտությունը վերացնելու մասին։ 
1920 թ. հունիսի 19-ին ստեղծվեց Անգրագիտության վերացման համառուսաստանյան արտակարգ ժողով և տեղական արտակարգ հանձնաժողովներ։ Ըստ տվյալների, 1920-1940 թթ. ՍՍՀՄ-ում գրագետ էր մոտ 60 միլիոն մարդ։ 
Սովետական Հայաստանում անգրագիտության վերացման կայաններ և մեծահասակների հատուկ դպրոցներ ստեղծվեցին 1921-ին։ 1922/23 ուստարվա դրությամբ ՀՍՍՀ-ում գործում էր 344 լիկկայան (630 հզ․ սովորող)։ 1923 թ. ստեղծվեց «Կորչի անգրագիտությունը» ընկերությունը։ 
Ըստ Հայկական սովետական հանրագիտարանի, 1935 թվականի դրությամբ գրագետ է եղել Խորհրդային Հայաստանի բնակչության 93,7%-ը։


== Ծանոթագրություններ ==
(1300) Մարսել

(1300) Մարսել (անգլ.՝ Marcelle), աստերոիդ աստերոիդների հիմնական գոտում։ Հայտնաբերվել է 1934 թվականի փետրվարի 10-ին Գայ Ռեյսի կողմից Ալժիրում։
Միջին հեռավորությունը Արեգակից կազմում է 2,78103 ա. մ., առավելագույնը մոտենում է 2,7598 ա. մ. հեռավորության վրա և հեռանում 2,8022 ա. մ.։ Արեգակի շուրջ մեկ ամբողջական պտույտ է կատարում 1693,97 երկրային օրվա ընթացքում, իր ուղեծրով շարժվելով միջինում 0,212518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,55° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1300) Մարսել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարաևոյի սպանություն

Սարաևոյի սպանություն, երբ ապանվեցին Ավստրո-Հունգարիայի թագի հավանական ժառանգորդ արքայազն Ֆրանց Ֆերդինանդը և նրա կին Հոհենբուրգի դքսուհի Սոֆիան, 1914 թվականի հունիսի 28-ին Սարաևոում, որբ մահացու վիրավորում ստացան Գավրիլո Պրինցիպի արձակած գնդակներից։ Պրինցիպը վեց հոգանոց խմբի անդամներից մեկն է (հինգը սերբեր և մեկը բոսնիացի), որոնց կոորդինատորն էր Դանիլո Իլիչը,ով բոսնիացի սերբ էր և Սև ձեռք գաղտնի խմբավորման անդամ։ Սպանությունների քաղաքական նպատակն էր առանձնացնել հարավային սլավոնական պրովինցիաները Ավստրո-Հունգարիայից և ստեղծել միասնական Հարավսլավիա։ Սպանությունները ուղղակիորեն պատճառ հանդիսացան Առաջին համաշխարհային պատերազմի բռնկման, երբ Ավստրո-Հունգարիան վերջնագիր ներկայացրեց Սերբիայի թագավորությանը, որը մասամբ մերժվեց և Ավստրո-Հունգարիան պատերազմ հայտարարեց Սերբիային, որի արդյունքում Եվրոպական տերությունները ներքաշվեցին պատերազմի մեջ։
Սպանություններում մասնակցություն էին ունեցել Սերբիայի ռազմական մտավորականությունը Դրագուտին Դիմիտրիևվիչի գլխավորությամբ, ինչպես նաև նրա աջ ձեռք մայոր Վոյիսլավ Տանկոսիչը և հետախույզ Ռադե Մալոբաբիչը։ Տանկոսիչը զինել էր մարդասպաններին ռուբերով և ատրճանակներով, ինչպես նաև վերապատրաստել էր նրանց։ Մարդասպաններին տրվել էր մուտքի իրավունք գաղտնի ցանց և Մալոբաբիչը օգնել էր անցկացնել զենքը Ավտրո-Հունգարիա։
Մարդասպանները, սերբական գաղտնի գործակալության հիմնական անդամները և սերբական ռազմական կցորդները, որոնք ողջ էին մնացել, ձերբակալվեցին, դատապարտվեցին և պատժվեցին։ Բոսնիայում ձերբակալվածները տեղափոխվեցին Սարաևո 1914 թվականի հոկտեմբերին։


== Գրականություն ==
Luigi Albertini|Albertini, Luigi. 1953. Origins of the War of 1914 (Vol II). Oxford University Press։ London. (անգլ.)
Vladimir Dedijer|Dedijer, Vladimir]] The Road to Sarajevo, Simon and Schuster, New York, 1966 (անգլ.)
Belfield, Richard. The Assassination Business: A History of State-Sponsored Murder, Carroll & Graf Publishers։ New York. ISBN 0-7867-1343-7 New York, 1966 (անգլ.)
MacKenzie, David. Black Hand On Trial: Salonika 1917, Eastern European Monographs, 1995 (անգլ.)
Magrini, Luciano Il Dramma Di Seraievo. Origini e responsabilita della guerra europa, Milan, 1929 (իտալ.)
Owings, W.A. Dolph. The Sarajevo Trial, Documentary Publications, Chapel Hill, NC, 1984 (անգլ.)
de Schelking, Eugene. Recollections of a Russian Diplomat, The Suicide of Monarchies, McMillan Co, New York, 1918 (անգլ.)
Hew Strachan|Strachan, Hew. 2001 The First World War Volume 1: To Arms. Oxford University Press։ Oxford. ISBN 978-0-19-926191-8 (անգլ.)
A. J. P. Taylor|Taylor, A.J.P.1963. The First World War: An Illustrated History. Penguin Books։ London. ISBN 0-14-002481-6 (անգլ.)
Trydar-Burzinski, Louis. Le Crépuscule d’une autocratie, Florence, 1926 (իտալ.)
Դանիլովի շրջան

Անվան այլ կիրառումների համար տե՛ս՝ Դանիլովսկի շրջան (այլ կիրառումներ)Դանիլովի շրջան (ռուս.՝ Даниловский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Դանիլով։


== Աշխարհագրություն ==
Շրջանի տարածքի մակերեսը կազմում է 2230 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26470 մարդ։ Բնակչության խտությունը կազմում էր 11,87 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ջեմ

Ջեմ, մրգախյուս, ամբողջական կամ կտրատած մրգերից, հատապտուղներից և որոշ բանջարատեսակներից շաքարով եփված ժելեանման մթերք, պահածոյացված երկարաժամկետ օգտագործման համար։ Պատրաստի մթերքում օշարակը չպետք է անջատվի պտղային զանգվածից։ Պատրաստման համար երբեմն օգտագործվում է նաև մեղր։
Ջեմերի արտադրությունում օգտագործում են թարմ կամ սառեցրած պտուղներ, հատապտուղներ կամ դդում, սեխ` ջեմի տեսակին համապատասխան։
Լավ ժելեացող ջեմ ստանալու համար օգտագործվում են պտուղներ և հատապտուղներ, որոնցում պարունակվում է 1 %-ին մոտ պեկտին և 1 %-ից ոչ պակաս օրգանական թթուներ (pH = 3,2 փ 3,6) ըստ խնձորաթթվի։ Պտուղները պետք է պարունակեն նշանակալի չափով պեկտիններ և թթուներ, որպեսզի ապահովվի մթերքի ժելեացումը։ Ջեմերի ժելեանալու ունակությունը հնարավոր է մեծացնել պեկտինի, պեկտինային կոնցենտրատի կամ խնձորի, սալորի ժելեացնող հյութի, կիտրոնաթթվի կամ գինեքարաթթվի ներմուծումով։
Պատրաստման համար կիրառվում են հետևյալ հաջորդական քայլերը՝ հումքի մեջ պեկտինի պարունակության որոշում և բաղադրատոմսի կազմում, ջոկում, տեսակավորում, լվացում, օշարակի պատրաստում, հումքի նախապատրաստում, ջեմի եփում, ինվերտ շաքարների պարունակության որոշում, լցնում, մակափակում, ստերիլիզացիա։


== Օրգանոլեպտիկ ցուցանիշներ ==


=== Ֆիզիկա-քիմիական ցուցանիշներ ===
Չոր նյութերի պարունակություն (%, ոչ պակաս)Ստերիլիզացվող՝ 68
Չստերիլիզացվող՝ 72
Ընդհանուր շաքարների պարունակություն (%)` 62Կողմնակի խառնուրդներ Չի թույլատրվում


== Տե՛ս նաև ==
Մուրաբա
Պովիդլո
Ցուկատ


== Գրականություն ==
«Պահածոյացման տեխնոլոգիա», Ժ. Գ. Աղաջանյան, խմբ. Ա. Ա. Ֆահրադյան. - Երևան։ «ՀՊԱՀ», 2011, Մաս 1 - 405 էջ


== Ծանոթագրություններ ==
Զինվորական գերեզմանատուն № 111 (Ռասլավիցե)

Զինվորական գերեզմանատուն  № 111 (Ռասլավիցե) (լեհ.՝ Cmentarz wojenny nr 111 - Racławice), զինվորական գերեզմանատուն, գտնվում է Փոքրլեհական վոևոդության Գորլիցկյան շրջանի Ռասլավիցե գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական, Գերմանական և Ռուսական բանակների՝ Առաջին համաշխարհային պատերազմի ժամանակ, 1915 թվականի  մայիսին  զոհված զինծառայողներ։


== Պատմություն ==
Գերեզմանատունը կառուցվել է Կրակովի զինվորական դամբարանների և ռազմական պարետատան դեպարտամենտի կողմից 1914 թվականին, ավստրիացի ճարտարապետ Հանս Մայրի նախագծով։ 406 քմ մակերեսով գերեզմանատանը գտնվում են 78 եղբայրական և 14 անհատական գերեզմաններ, որոնցում թաղված են 78 ավստրիացի և 60 ռուս զինվորներ։ Այս մեծ գերեզմանատանը գտնվում է Երկրորդ Աշխարհամարտի տարիների անհայտ զինվորի մեկ գերեզման։


== Նկարագրություն ==
Սկզբնապես գերեզմանատունը շրջապատված է եղել մուտքի դարպաս ունեցող փայտե ցանկապատերով։ Ներկայումս այն անմխիթար վիճակում է։ Պահպանվել են տապանաքարերի  մետաղական մի քանի խաչեր և փայտե ցանկապատի մնացորդներ։


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Roman Frodyma Galicyjskie Cmentarze wojenne t. I Beskid Niski i Pogórze (Okręgi I—IV), Oficyna Wydawnicza «Rewasz», Pruszków 1998.


== Արտաքին հղումներ ==
Okręg III Gorlice, Cmentarz wojenny nr 111 - Racławice Archived 2016-10-12 at the Wayback Machine. (լեհ.)
Метрика кладбища (լեհ.)
Հիերոնիմուս Ուելենս դե Կոկ

Հիերոնիմուս Ուելենս դե Կոկ  (հոլ.՝  Hieronymus Wellens de Cock , 1518, Անտվերպեն, Անտվերպենի մարկկոմսություն, Բրաբանտ, Հաբսբուրգյան Նիդերլանդներ - հոկտեմբերի 20, 1570, Անտվերպեն, Բրաբանտ, Հաբսբուրգյան Նիդերլանդներ), ֆլամանդացի նկարիչ, փորագրող, XVI դարի երկրորդ կեսի Հյուսիսային Եվրոպայի խոշորագույն փորագրությունների ստեղծող։


== Կենսագրություն ==

Հիերոնիմուսը ծնվել է Անտվերպենում 1518 թվականին՝ հայտնի նկարիչ Յան Ուելենս դե Կոկի ընտանիքում։ Նրա եղբայր Մաթիսը ևս նկարիչ է եղել։
Կոկը 1545 թվականից Անտվերպենի Սուրբ Ղուկասի Գիլդիայի անդամ է եղել։ 1546-1548 թվականներին այցելել է Իտալիա և Հռոմ։ Անտվերպեն վերադառնալուց հետո նա հիմնել է իր «Չորս քամու վրա» հրատարակչությունը։ Նա իր առաջին հրատարակումը թողարկել է 1548 թվականին։
Կոկի ձեռնարկությունը կարևոր դեր է խաղացել Հյուսիսային Եվրոպայում՝ իտալական Վերածննդի գաղափարների տարածման գործում։ Կոկը հրատարակել է Ջորջիո Գիզիի, Դիրք Վոլկերցեն Կորնգերտի և Կոռնելիս Քորթիի փորագրությունները, որոնք կատարվել են իտալացի այնպիսի նկարիչների աշխատանքների հիման վրա, ինչպիսիք են Ռաֆայելը, Պրիմատիչիոն և Անդրեա դել Սարտոն։ Վինչենցո Սկամոցին Իտալիայում պատճենել է Կոկի բազմաթիվ փորագրությունների օրինակներ։
Կոկը հրատարակել է նաև փորագրություններ ֆլամանդացի նկարիչների, այդ թվում՝ Ֆլորիսի, Բրեյգելի, Հեյմսկերկի և Բոսխի նկարների հիման վրա։ Բրեյգելի շատ աշխատանքներ իրականացվել է Կոկի կողմից։
Կոկը համագործակցել է նաև իսպանացի քարտեզագիր Դիեգո Գուտիերեսի հետ, 1562 թվականին հրատարակել է վերջինիս պատրաստած Ամերիկայի քարտեզը։


== Ծանոթագրություններ ==